**ΔΕΛΤΙΟ ΤΥΠΟΥ**

|  |
| --- |
| **Συνάντηση Στρογγυλής Τραπέζης του έργου BENEFIT**  **«Βελτιώνοντας την ενεργειακή απόδοση: Επίδειξη σε δημόσια κτήρια»** |

Tο Υπουργείο Εσωτερικών (Τομέας Μακεδονίας και Θράκης) διοργανώνει **Συνάντηση Στρογγυλής Τραπέζης** των εμπλεκόμενων στο έργο **BENEFIT** «Βελτιώνοντας την ενεργειακή απόδοση: Επίδειξη σε δημόσια κτήρια» το οποίο υλοποιείται στο πλαίσιο του Προγράμματος Διασυνοριακής Συνεργασίας INTERREG IPA Cross Border Cooperation Programme CCI 2014 TC 16 I5CB 009. Η συνάντηση θα πραγματοποιηθεί την **Τετάρτη, 3 Ιουλίου 2019 και ώρα 10.30 στο Ξενοδοχείο HolidayInn – αίθουσα Αλέξανδρος Ι** στην **Θεσσαλονίκη** και στοχεύει στην παρουσίαση του έργου και των δράσεών του και στην ενημέρωση και ανταλλαγή απόψεων αναφορικά με τα Σχέδια Ενεργειακής Απόδοσης για τα κτίρια των Δήμων και της Περιφέρειας Κεντρικής Μακεδονίας.

Το πρόγραμμα της εκδήλωσης έχει ως εξής:

* Προσέλευση - Εγγραφές
* Εναρκτήριες ομιλίες – Χαιρετισμοί
* Εισηγήσεις
* **Παρουσίαση του έργου BENEFIT «Βελτιώνοντας την ενεργειακή απόδοση: Επίδειξη σε δημόσια κτίρια»**, Δρ. Ιωάννης Κοτζιάμπασης, Υπεύθυνος Έργου, Υπουργείο Εσωτερικών (Τομέας Μακεδονίας και Θράκης), Κωνσταντία Δημητρακούδη, Πολιτικός Μηχανικός MSc, Υπουργείο Εσωτερικών (Τομέας Μακεδονίας και Θράκης)
* **Τεχνικές δράσεις του έργου BENEFIT για την υποστήριξη σχεδίων δράσης ενεργειακής απόδοσης σε δημόσια κτίρια,** Ελένη Χατζηγεωργίου, Πολιτικός Μηχανικός MSc, Κέντρο Ανανεώσιμων Πηγών και Εξοικονόμησης Ενέργειας
* **Η εμπειρία του Δήμου Θεσσαλονίκης στην υλοποίηση και παρακολούθηση δράσεων σε κτίρια, στα πλαίσια του Συμφώνου των Δημάρχων,** Τσικώτη Ιωάννα, Μηχανολόγος Μηχανικός, Αν. Προϊσταμένη Τμήματος Ενεργειακού και Βιοκλιματικού Σχεδιασμού Δήμου Θεσσαλονίκης
* **Παραδείγματα & αποτελέσματα αξιοποίησης χρηματοδοτικών και άλλων εργαλείων για την ενεργειακή αναβάθμιση δημοσίων κτιρίων σε χώρες της ΕΕ,** Άλις Κοροβέση, COO/ CFO Ινστιτούτου Κτιρίων Μηδενικής Ενεργειακής Κατανάλωσης
* Ανοιχτή Συζήτηση - Τοποθετήσεις - Ερωτήσεις

Καλεσμένοι είναι εκπρόσωποι της Περιφέρειας Κεντρικής Μακεδονίας, των Δήμων της Περιφερειακής Ενότητας Θεσσαλονίκης, της ΕΥΔΠΚΜ, του ΤΕΕ, της Εφορίας Νεωτέρων Μνημείων Κεντρικής Μακεδονίας, της ΠΕΔΚΜ, του Συλλόγου πιστοποιημένων ενεργειακών επιθεωρητών, καθώς και καθηγητές του Αριστοτελείου Πανεπιστημίου Θεσσαλονίκης.